เรียนคุณเดิมเป็นคนสายตาสั้น600ใส่แว่นตาสลับคอนแทค(ใส่แว่นมากกว่า) และเมื่อ2อาทิตย์ก่อน มีอาการตาแดงจากการใส่คอนแทคเลนส์ จึงหยอดตาและหยุดการใส่คอนแทคเลนส์ทันที แต่สิ่งที่เกิดขึ้นคือ ตาข้างซ้ายมีอาการมองเห็นไม่ชัด ภาพมัวๆ ยิ่งจ้องคอมทำงานยิ่งมัว บางครั้งมีอาการแสบตา ตอนแรกนึกกว่าเกี่ยวกับแว่นตา จึงได้ไปวัดสายตาและเปลี่ยนเลนส์แว่น แต่ตาด้านซ้ายก็ยังคงมองไม่ชัดเช่นเดิมค่ะไม่แน่ใจว่า เป็นเพราะอะไร รบกวนคุณด้วนะคะขอบค่ะ
สวัสดีค่ะ อาการตามัวและแดง อาจเกิดจาก-ตาแดงหรือเยื่อบุตาอักเสบ ภาวะดังกล่าวอาจทำให้มีอาการตาแดง ระคายเคืองตา มองเห็นไม่ชัด ซึ่งอาจเกิดจากการระคายเคืองเช่นแพ้สารเคมี ระคายเคืองจากคอนแทคเลนส์ที่ใส่แล้วไม่สะอาดพอ การไปขยี้ตาซ้ำ หรือการติดเชื้อไวรัสที่บริเวณตาขาว-ภูมิแพ้ที่ตา ทำให้มีขี้ตา และคันตา ตาแดง มักเป็นช่วงเช้าๆ แต่มักเป็น 2 ข้างเท่าๆกัน-กระจกตาเป็นแผล แผลที่กระจกตาอาจทำให้กระจกตาติดเชื้อและเกิดการอักเสบได้ ซึ่งเป็นสาเหตุทำให้มีตาแดง ร่วมกับมีขี้ตาไหลออกมาเป็นเมือกเหนียวตลอด และปวดตา เป็นภาวะอันตรายอาจทำให้เสียการมองเห็นได้ ซึ่งอาจสัมพันธ์กับการใช้คอนแทคเลนส์ได้เช่นกันแนะนำถ้าอาการไม่ดีขึ้น ยังมีตาแดงมาก ปวดตา การมองเห็นผิดปกติ ควรไปพบจักษุแพทย์เพื่อดูว่ามีการติดเชื้อ หรือมีแผลที่กระจกตาร่วมด้วยหรือไม่ในเบื้องต้นควรงดการใส่คอนแทคเลนส์ ใช้น้ำเปล่าสะอาดล้างภายนอก ไม่ไปขยี้ตาบ่อยๆ